Diari Oficial de la Generalitat Valenciana


Sumari del DOGV 8676, del 13-11-2019 (2019/9984)

RESOLUCIÓ de 21 d'octubre de 2019, de l'Autoritat Portuària d'Alacant, relativa a l'actualització de delegacions atorgades pel Consell d'Administració de l'Autoritat Portuària d'Alacant.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8676

Data del DOGV
:   13-11-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/9984


Data del document
:   21-10-2019

Organisme emissor
:   Autoritat Portuària d'Alacant

Tipus de document
:   Resolució

RESOLUCIÓ de 21 d'octubre de 2019, de l'Autoritat Portuària d'Alacant, relativa a l'actualització de delegacions atorgades pel Consell d'Administració de l'Autoritat Portuària d'Alacant. [2019/9984]  
El Consell d'Administració d'aquesta autoritat portuària, en la sessió celebrada l'1 d'octubre de 2019, entre altres acords que figuren en l'acta que s'aprovarà en la pròxima reunió d'aquest, va adoptar, per unanimitat, el que es transcriu a continuació:  
  
«Delegar en el president d'aquest les facultats que a continuació es detallen:  
1. Autoritzar les despeses corresponents a projectes d'inversió inclosos en la programació aprovada, l'import dels quals no excedisca de dos milions d'euros.  
2. Elaborar i mantindre actualitzats els censos i registres d'usos del domini públic portuari, així com atorgar llicències de prestació de serveis portuaris a la zona de servei del port.  
3. Atorgar o denegar autoritzacions per a l'ocupació del domini públic portuari per un termini superior a un any, sempre que no supere els tres anys.  
4. Acordar el que convinga, en cas d'urgència, sobre l'exercici de les accions i recursos que corresponguen a aquesta autoritat portuària, en defensa dels seus interessos, davant de les administracions públiques i els tribunals de justícia de qualsevol grau, ordre o jurisdicció, i donar-ne compte al Consell d'Administració en la primera sessió que celebre.  
5. Formalitzar contractes destinats a l'explotació de terrenys, obres i instal·lacions desafectats de la zona de servei del port, però adscrits a aquesta autoritat portuària com a béns patrimonials, per un termini que no supose un compromís superior a tres anys.  
6. Nomenar i separar el personal, tant l'inclòs com l'exclòs de conveni; aprovar el seu règim retributiu, i definir les necessitats i les modificacions de personal de l'entitat. I en general totes les competències en matèria de personal.  
7. Resoldre la caducitat de concessions i autoritzacions, en el supòsit d'urgència del procediment administratiu, i donar-ne compte al Consell d'Administració en la primera sessió que celebre.  
8. Extingir les concessions i autoritzacions per les causes contingudes en els apartats e i g de l'article 96 del TRLPEMM, en els supòsits en què es produïsca oposició a la caducitat i en què, conforme amb el que s'estableix en l'article 98 de l'esmentat text legal, siga preceptiu el dictamen del Consell d'Estat.  
9. Gestionar i recaptar les taxes a les quals tinga dret aquesta autoritat portuària, i es podran utilitzar les garanties constituïdes a aquest efecte i, si escau, la via de constrenyiment, per fer més efectiu el cobrament d'aquestes; així com establir convenis amb l'Agència Estatal de l'Administració Tributària i altres òrgans de recaptació d'administracions territorials, per al cobrament en via de constrenyiment.  
10. Incoar i resoldre expedients sancionadors per infraccions lleus.  
  
11. Modificar l'exigibilitat en la periodicitat de les taxes en concessions i autoritzacions ja atorgades.  
12. Resoldre expedients de responsabilitat patrimonial la reclamació dels quals no supere la quantitat de 18.000 euros.  
Aquesta delegació de facultats, que deixa sense efecte qualsevol altra conferida amb anterioritat, es publicarà en el DOGV perquè se'n prenga coneixement.»  
  
Cosa que es publica perquè se'n prenga coneixement.  
  
Alacant, 21 d'octubre de 2019.- El president: Juan Antonio Gisbert García.